CELEX: 31988R3918
Language: el
Date: 1988-12-15 00:00:00
Title: Κανονισμός (ΕΟΚ) αριθ. 3918/88 της Επιτροπής της 15ης Δεκεμβρίου 1988 που καθορίζει, για το 1989, την ποσόστωση που εφαρμόζεται κατά την εισαγωγή στην Πορτογαλία ζωντανών χοιροειδών προέλευσης Ισπανίας, και ορισμένες λεπτομέρειες για την εφαρμογή της

Avis juridique important

|

31988R3918

Κανονισμός (ΕΟΚ) αριθ. 3918/88 της Επιτροπής της 15ης Δεκεμβρίου 1988 που καθορίζει, για το 1989, την ποσόστωση που εφαρμόζεται κατά την εισαγωγή στην Πορτογαλία ζωντανών χοιροειδών προέλευσης Ισπανίας, και ορισμένες λεπτομέρειες για την εφαρμογή της  

Επίσημη Εφημερίδα αριθ. L 347 της 16/12/1988 σ. 0060 - 0061

***** ΚΑΝΟΝΙΣΜΟΣ (ΕΟΚ) αριθ. 3918/88 ΤΗΣ ΕΠΙΤΡΟΠΗΣ  της 15ης Δεκεμβρίου 1988  που καθορίζει, για το 1989, την ποσόστωση που εφαρμόζεται κατά την εισαγωγή στην Πορτογαλία ζωντανών χοιροειδών προέλευσης Ισπανίας, και ορισμένες λεπτομέρειες για την εφαρμογή της  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το άρθρο 13,  Εκτιμώντας:  ότι οι ποσοστώσεις για το 1988 που εφαρμόζονται κατά τις εισαγωγές στην Πορτογαλία ορισμένων προϊόντων του τομέα χοιροειδών προέλευσης Ισπανίας, καθορίζονται στο παράρτημα του κανονισμού (ΕΟΚ) αριθ. 3719/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2199/88 (4)· ότι στο άρθρο 4 παράγραφος 4 στοιχείο α) του κανονισμού (ΕΟΚ) αριθ. 3792/85 καθορίζεται σε 10 % ο ελάχιστος ετήσιος ρυθμός σταδιακής αύξησης της ποσόστωσης κατά τη διάρκεια του πρώτου σταδίου· ότι οι ποσοστώσεις αυτές προστίθενται σε εκείνες που εφαρμόζονται, δυνάμει του άρθρου 269 της πράξης προσχώρησης, κατά τις εισαγωγές από την Κοινότητα με τη σύνθεσή της στις 31 Δεκεμβρίου 1985· ότι οι πορτογαλικές αρχές ζήτησαν, πάντως, να περιοριστούν οι ποσοτικοί περιορισμοί κατά την εισαγωγή στον τομέα του χοιρείου κρέατος μόνο στις εισαγωγές των ζωντανών ζώων · ότι πρέπει, ως εκ τούτου, να καθορισθεί η ποσόστωση για το 1989 κατ' αυτόν τον τρόπο·  ότι, για να εξασφαλιστεί η ορθή διαχείριση της ποσόστωσης όπως καθορίστηκε, πρέπει η αίτηση χορήγησης άδειας εισαγωγής να συνοδεύεται από τη σύσταση εγγύησης· ότι πρέπει να προβλεφθεί επίσης η κλιμάκωση των ποσοστώσεων κατά τη διάρκεια του έτους·  ότι πρέπει να προβλεφθεί ανακοίνωση στην Επιτροπή εκ μέρους της Πορτογαλίας πληροφοριών σχετικά με την εφαρμογή των ποσοστώσεων·  ότι ο παρών κανονισμός αντικαθιστά τον κανονισμό (ΕΟΚ) αριθ. 3719/87· ότι, επομένως, ο εν λόγω κανονισμός πρέπει να καταργηθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσόστωση που η Πορτογαλία μπορεί να εφαρμόζει το 1989, σύμφωνα με τον κανονισμό (ΕΟΚ) αριθ. 3792/85, κατά την εισαγωγή χοιροειδών με προέλευση την Ισπανία, καθορίζεται στο παράρτημα.  Άρθρο 2  1. Οι πορτογαλικές αρχές χορηγούν τις άδειες εισαγωγής κατά τρόπο ώστε να διασφαλίζεται δίκαιη κατανομή της διαθέσιμης ποσότητας μεταξύ των αιτούντων.  Η ποσόστωση κλιμακώνεται κατά τη διάρκεια του έτους ως εξής:  - 25 % κατά την περίοδο από 1ης Ιανουαρίου μέχρι 31 Μαρτίου 1989,  - 25 % κατά την περίοδο από 1ης Απριλίου μέχρι 30 Ιουνίου 1989,  - 25 % κατά την περίοδο από 1ης Ιουλίου μέχρι 30 Σεπτεμβρίου 1989,  - 25 % κατά την περίοδο από 1ης Οκτωβρίου μέχρι 31 Δεκεμβρίου 1989.  2. Οι αιτήσεις για χορήγηση άδειας εισαγωγής συνοδεύονται από σύσταση εγγύησης, που αποδεσμεύεται, σύμφωνα με τους όρους που καθορίζουν οι πορτογαλικές αρχές, αμέσως μετά την πραγματοποίηση των εισαγωγών.  Άρθρο 3  Οι πορτογαλικές αρχές ανακοινώνουν στην Επιτροπή τα μέτρα που λαμβάνουν για την εφαρμογή του άρθρου 2.  Διαβιβάζουν, το αργότερο στις 15 κάθε μήνα, τις ακόλουθες πληροφορίες σχετικά με τον προηγούμενο μήνα:  - τις ποσότητες για τις οποίες έχει χορηγηθεί άδεια εισαγωγής,  - τις ποσότητες που έχουν εισαχθεί.  Άρθρο 4  Ο κανονισμός (ΕΟΚ) αριθ. 3719/87 καταργείται.  Άρθρο 5  Ο παρών κανονισμός αρχίζει να ισχύει την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 367 της 31. 12. 1985, σ. 7.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 349 της 12. 12. 1987, σ. 27.  (4) ΕΕ αριθ. L 195 της 23. 7. 1988, σ. 50.  ΠΑΡΑΡΤΗΜΑ  (σε τόνους)  1.2.3 //  //  //  // Κωδικός ΣΟ   // Περιγραφή εμπορευμάτων   // Ποσόστωση  για το 1989   //    //   //   //   //   //   // 0103  // Χοιροειδή ζωντανά:   //   // 0103 10 00   //  Αναπαραγωγής καθαρής φυλής   //   //   //  Άλλα:   //   // ex 0103 91   // Με βάρος κατώτερο των 50 kg:   //   // 0103 91 10   // Κατοικίδια   //   // ex 0103 92   //   Με βάρος ίσο ή ανώτερο των 50 kg:   // 45   //   //    Κατοικίδια:   //   // 0103 92 11   //     Θηλυκά που γέννησαν μία φορά τουλάχιστον και με ελάχιστο βάρος 160 kg   //   // 0103 92 19   //     Άλλα   //  //    //   //